**ПРОЕКТ НА ПУБЛИКУВАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ГРАДИНИ И ПАРКОВЕ”,**

 **ПРИЕТ С РЕШЕНИЕ № 263, ВЗЕТО С ПРОТОКОЛ № 16 ОТ 22.10.2020 Г. НА ОБЩИНСКИ СЪВЕТ – ПЛОВДИВ, В СИЛА ОТ 1.11.2020 Г., ИЗМ. И ДОП. - РЕШЕНИЕ № 8, ВЗЕТО С ПРОТОКОЛ № 1 ОТ 26.01.2021 Г. НА ОБС ПЛОВДИВ, В СИЛА ОТ 1.02.2021 Г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**I. МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ГРАДИНИ И ПАРКОВЕ”.**

**1. Причини, които налагат приемането на Правилник за изменение и допълнение на Правилник за устройството и дейността на ОП „Градини и паркове”.**

В община Пловдив е постъпил доклад с вх. №21ОПР-232-/13//02.03.2021г. на община Пловдив от Директора на предприятието **–** Веселин Козарев, който в изпълнение на разпоредбите на § 2 от Допълнителните разпоредби на Наредбата за създаване, управление и контрол върху дейността на общинските предприятия на община Пловдив по гл. VI от ЗОС е представил обосновано предложение за инициирани от негова страна промени в Правилника за устройството и дейността на повереното му предприятие. Предложените изменения са свързани със стопанисваните от ОП „Градини и паркове“ дълготрайни материални активи и се изразяват в актуализирането на Приложение № 2 **-** „Опис на предоставеното за управление имущество към 31.12.2020г.“, неразделна част от Правилника.

В актуализирания опис на имуществото по групи сметки към 31.12.2020г. са настъпили следните промени:

* **Бракувани ДМА на обща стойност 25 585.40 лв.:**
* анемометър комплект, сметка 2049, на стойност 1551.60лв.;
* стопански инвентар по сметка 2060, на обща стойност 12 755 лв.;
* Фиат Дукато, сметка 2051, на стойност 4448.80лв.;
* лек автомобил Мерцедес 115, сметка 2059, на стойност 6830лв.
* **Придобити ДМА на обща стойност 2 700 лв.:**
* Котел на твърдо гориво, сметка 2049– 2 700 лв.
* Основен ремонт на тръбен кладенец СК Младост, сметка 2202 на стойност 3 980лв.;
* Основен ремонт на тръбен кладенец парк Мир, ул. „Знаме“ – Район „Западен“, сметка 2202 на стойност 2 218 лв.

С оглед на всичко изложено дотук, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Градини и паркове”, в частта на Приложение №2, неразделна част от Правилника.

 **При изработването на проекта за приемане Правилник за изменение и допълнение на Правилник за устройството и дейността на ОП „Градини и паркове” са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.**

**Принцип на необходимост** – необходимо е да бъде приет Правилник за изменение и допълнение на Правилник за устройството и дейността на ОП „Градини и паркове” с оглед приемане на актуализирано Приложение №2 към Правилника.

**Принципът на обоснованост** – изменението и допълнението на Правилник за устройството и дейността на ОП „Градини и парков“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Градини и паркове” е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Градини и паркове” е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на представеното за управление имущество на предприятието.

**II. Цел на приемане на Правилник за изменение и допълнение на Правилник за устройството и дейността на ОП „Градини и паркове”.**

Целта на приемането на настоящите промени е да се внесат промени в Приложение №2 към Правилник за устройството и дейността на ОП „Градини и паркове“, с оглед коректно отразяване на наличните ДМА в Приложение №2 „Опис на предоставеното за управление имущество“ към 31.12.2020г. в съответствие със записаните в счетоводните регистри.

**III. Финансови средства, необходими за приемане на Правилника**

За прилагане на измененията в Правилника за устройството и дейността на ОП „Градини и паркове“ не е необходимо разходването на бюджетни средства.

**IV. Очаквани резултати**

Очакваните резултати са: обективно регистриране и счетоводно отчитане на материалните активи, предоставени за управление на ОП “Градини и паркове“.

**V. Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Градини и паркове” е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Градини и паркове” е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **06.08.2021г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Градини и паркове“.

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Градини и паркове“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**ПРОЕКТ НА РЕШЕНИЕ:**

1. Приема Правилник за изменение и допълнение на Правилник за устройството и дейността на ОП „Градини и паркове“, приет с Решение № 263, взето с Протокол № 16 от 22.10.2020 г. на Общински съвет – Пловдив, в сила от 1.11.2020 г., изм. и доп. - Решение № 8, взето с Протокол № 1 от 26.01.2021 г. на Общински съвет – Пловдив, в сила от 1.02.2021 г., както следва:

**§ 1.** Приема Приложение №2 “Опис на предоставеното за управление имущество“ към 31.12.2020г., към действащия Правилник за устройството и дейността на ОП „Градини и паркове“, което става неразделна част от Правилника и настоящото решение.

**Приложения:**

1. **Приложение №1**, неразделна част от настоящото решение, представляващо Приложение №2 “Опис на предоставеното за управление имущество“, неразделна част от Правилника;

2. Предварителна оценка на въздействието;